ટૅટૂ આજની તારીખમાં માત્ર યંગસ્ટર્સ જ નહીં, વયસ્ક લોકોને પણ આકર્ષી રહ્યું છે. વીસમી સદીની ગણાતી આ ફૅશન સદીઓથી ચાલી આવી રહી છે. માત્ર પહેલાં એ ફૅશન નહીં, પણ લોકો માટે અનિવાર્ય હતું. આની પાછળનું લૉજિક એ છે કે પહેલાંના લોકો એવું માનતા કે તમારા શરીરના જે ભાગમાં તમને દુખતું હોય ત્યાં નાનું ટપકું કરવાથી તમારો દુખાવો દૂર થઈ જશે. આ ટપકું વધારે પડતું ગ્રીન કલરનું જ હોય છે. એ પછી આ દુખાવાની વાત બાજુ પર રહી અને લોકો પોતાનું કે પછી પોતાના પતિનું નામ કોતરાવતા. એ પછી આમાં નવો ઉમેરો થયો કે અમુક લોકો ડિઝાઇન કરવા લાગ્યા. આમ ધીરે-ધીરે જેમ-જેમ જનરેશન બદલાતી ગઈ એમ ટૅટૂમાં કંઈ ને કંઈ નવું આવતું ગયું. આ વખતે પણ ટૅટૂમાં શું નવું આવ્યું આવો જાણીએ.